Яшәсен татар моңы

	Самара өлкәсенең “Дуслык” иҗади-иҗтимагый җәмгыяте үткәреп килгән “Мирас” халыкара татар мәдәнияте фестивалендә катнашучылар, бүгенге шартларда бәйгене ничек уздырырлар икән дип, бик борчылганнар иде. Оештыручылар моның да юлын тапты – фестивальне дә, бәйгенең гала-концертын да онлайн форматта уздырдылар.	 Хәер, моннан алар оттылар гына бугай, чөнки бәйгечеләр саны тагын да артты һәм географиясе киңәйде. Ә гала-концертны “Татар-Дуслык” сайтының YouTube каналында бер көн эчендә биш йөздән артык кеше караган. Онлайн форматта булса да, ул югары дәрәҗәдә оештырылган иде. Өлкә губернаторы Дмитрий Азаров, Самара өлкәсе Администрациясе вәкиле Надежда Осипова, Татарстан премьер-министры урынбасары, Милли Шура рәисе Васил Шәйхразыев һәм Бөтендөнья татар конгрессы Башкарма комитеты рәисе Данис Шакировның котлаулары аны тагын да күтәреп җибәрде. 
	Алия АРСЛАНОВА	
Бердәмлек

	№ --- | 15.12.2020	


